Debat: Hokus pokus - projektet i fokus - sn.dk - Ugeposten Gribskov
Der kan blive bygget op til 17.000 etagemeter fordelt på 170-200 boliger ifølge udviklingsplanen for Gilleleje Syd. Foto: Lars Christiansen
Artiklen: Debat: Hokus pokus - projektet i fokus
Debat: Hokus pokus - projektet i fokus
Ugeposten Gribskov - 12. september 2020 kl. 08:47
Af Bo Jul Nielsen, viceborgmester, Radikale Venstre
Igennem det sidste stykke tid har udviklingsprojektet omkring Gilleleje Syd, og især forslaget om højderne, skabt meget debat på sociale medier og artikler i de lokale aviser.
Læs også: Debat: Ærligt talt - vi kan gøre det bedre her i kommunen
For at der ikke skal opstå misforståelser om antallet af etager i byudviklingsområdet, så vil jeg gerne pointere, at den vedtagne udviklingsplan kun er et idekatalog, der er sendt videre fra fagudvalget i byrådet, som et debatoplæg i forbindelse med det kommende lokalplansarbejde og kommuneplantillæg.
Det vil sige, at højderne på op til fem etager i byudviklingsområdet sagtens kan ændres/justeres senere i forbindelse med udarbejdelse af den kommende lokalplan for området.
Udspillet i udviklingsplanen er derfor ikke nødvendigvis den virkelighed, der skabes senere på området, da intet endnu er besluttet politisk.
I Radikale Venstre er vi ikke tilhænger af de fem etager i området, men vi er tilhænger af den åbne drøftelse/debat med borgerne om højderne for området, og om hvordan vi bedst opnår et samspil mellem bygninger og naturen på stedet.